Lelovský potok

Lelovský potok je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitra s dĺžkou približne 5 km a je tokom IV. rádu. 

 Priebeh toku 
Potok pramení na južnom okraji Strážovských vrchoch, v geomorfologickom podcelku Nitrické vrchy a ich časti Drieňov, na severozápadných svahoch Drieňového vrchu (), v nadmorskej výške približne  Od prameňa v závere Lelovskej doliny v mieste neveľkej poľany, tečie severovýchodným smerom. Postupne sa stáča na východ a lemujúc južné úpätie vrchu Koláč () preteká vojenskou oblasťou. V strednej časti priberá dvojicu pravostranných prítokov zo svahov Drieňového vrchu (). Pokračuje na juhovýchod a pred miestnou časťou Dolné Lelovce opúšťa Nitrické vrchy a následne tečie Hornonitrianskou kotlinou a jej podcelkom Oslianska kotlina. Stáča sa južným smerom, priberá malý pravostranný prítok z odkaľovacej nádrže a na okraji obce Zemianske Kostoľany sa v nadmorskej výške približne  vlieva pravostranne do rieky Nitra. Potok patrí do širšieho povodia rieky Váh. 

Potok pramení a v hornej časti preteká katastrálnym územím obce Nitrica, následne prechádza do katastra obce Zemianske Kostoľany v okrese Prievidza v Trenčianskom kraji.

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy, Drieňov (geomorfologická časť)
 Hornonitrianska kotlina, Oslianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Zemianske Kostoľany
Kategória:Nitrica (obec)